arnastofnun/IGC-2024 huggingface dataset:
Holmæna

Holmæna er sjúkdómur í mænu hunda sem stafar af afbrigðileg lögun á hnakkabeini. Of lítið rými er fyrir litla heila og getur það truflað flæði mænuvökva milli heila og mænu svo vökvafyllt holrúm myndast í mænunni. Holmæna þekkist einnig í köttum. Holmæna er þekkt í mörgum hundategundum en er langalgengust í cavalierhundum en rannsóknir sýna að yfir 90 % hunda af þeirri tegund eru með afbrigðilega lögun hauskúpu þannig að aftari hluti hennar (hnakkabeinið) er minni en eðlilegt má teljast og að helmingur þeirra (50%) hafi jafnframt holmænu. Flestir þeir hundar eru þó einkennalausir eða fá ekki einkenni sjúkdómsins fyrr en seint á ævinni. Sjúkdómurinn er talinn arfgengur og er sennilegast að mikil tíðni hans í cavalierhundum stafi af því að stofninn var endurreistur með mjög fáum undaneldisdýrum.
Retorísk spurning

Retorísk spurning (stundum ræðuspurning) kallast stílbragð í mælskufræði sem er lagt fram sem spurning, retorískar spurningar eru notaðar þegar spyrjandinn býst ekki við svari heldur þegar hann vill koma einhverjum upplýsingum til skila (ekki er til dæmis búist við svari við ræðuspurningunni „hví ég Guð?“). Þessar upplýsingar geta verið dulbúnar skipanir („Hversu oft þarf ég að segja þér að taka til í herberginu þínu?“), bónir („Geturðu rétt mér kústinn?“), til að tjá yfirburði spyrjandans í samræðum eða til að ýja að því að aðspurður stígur ekki i vitið („Hversu oft þarf ég að útskýra þetta fyrir þér?“).
Hormússund

Hormússund (stundum einnig skrifað Hormuzsund eða Hormuz-sund) er mjótt sund milli Persaflóa og Ómanflóa. Norðan við sundið er Íran en sunnan megin eru Sameinuðu arabísku furstadæmin og hjálenda Óman.
Härnösand

Härnösand er borg í Sveitarfélaginu Härnösand í Västernorrland í Svíþjóð. Þar búa 17 556 manns (2010).
Visby

Visby er borg í Sveitarfélaginu Gotland í Svíþjóð og höfuðstaður Gotlands. Árið 2017 bjuggu þar um 24.000 manns.

Í Visby eru gamlir virkisveggir frá miðöldum sem umkringja gamla bæinn og heillegar rústir af gotneskum kirkjum sem eru á minjalista UNESCO. Borgin var mikilvæg verslunarborg fyrir Hansasambandið.
Söderköping

Söderköping er borg í Sveitarfélaginu Söderköping í Svíþjóð. Árið 2010 bjuggu þar 6.992 manns.
Vimmerby

Vimmerby er borg í Sveitarfélaginu Vimmerby í Svíþjóð. Þar búa 7 934 manns (2010).
Lindesberg

Lindesberg er borg í Sveitarfélaginu Lindesberg í Svíþjóð. Árið 2010 bjuggu þar 9.149 manns.
Bollnäs

Bollnäs er borg í Sveitarfélaginu Bollnäs í Svíþjóð. Þar búa 12 842 manns (2010).
Åsele

Åsele er þéttbýli í sveitarfélaginu Åsele i Svíþjóð. Þar búa 1 798 manns (2010).
Målilla

Målilla er þéttbýli í sveitarfélaginu Hultsfred i Svíþjóð. Þar búa 1 524 manns (2010).
Färjestaden

Färjestaden er þéttbýli í sveitarfélaginu Mörbylånga i Svíþjóð. Árið 2010 bjuggu þar 5.018 manns.
Oxelösund

Oxelösund er borg í sveitarfélaginu Oxelösund i Svíþjóð. Árið 2010 bjuggu þar 10.870 manns.
Märsta

Märsta er þéttbýli í sveitarfélaginu Märsta i Svíþjóð. Þar búa 28.000 manns (2017) og 48.000 í sveitarfélaginu.
Smjörlíki

Smjörlíki er álegg svipað smjöri sem smurt er á brauði eða notað í bakstri eða annars konar matargerð. Upphaflega smjörlíkið var búið til úr nautakjötsfitu og léttmjólk en það var Frakkinn Hippolyte Mège-Mouriès efnafræðingur sem gerði það fyrst árið 1869. Uppfinningurinn var afleiðing áskorunar Napóleons 3., sem var að leita að smjörstaðgengli fyrir hermenn og lægri stéttirnar.

Í dag er smjörlíki framleitt úr unninni jurtaolíu og vatni, og stundum er mjólk bætt líka við. Smjörlíki, eins og hefðbundið smjör, er í raun og veru fleyti af örlitlum vatnsdropum dreifðum jafnt í fitu, sem er í kristalformi. Lágmarksfituinnihald smjörlíkis er 80%.
Snjallkort

Snjallkort er kort með innbyggðum samrásum. Snjallkort eru oftast úr plasti, í flestum tilfellum pólývínýlklóriði, en geta líka verið úr öðrum efnum (eins og málmi). Snjallkort eru notuð til auðkenningar, greiðslu og gagnageymslu. Sum snjallkort með móttöku- og senditæki sem býður upp á þraðlausum gagnaflutningi. Slík kort heita snertilaus snjallkort.

Í dag er búið eða farið að skipta yfir í að nota snjallkort sem greiðslukort í mörgum löndum, í staðinn fyrir segulrandarkort. Þessi snjallkortavæðing er enn í gangi á Íslandi. Með snjallkorti er greiðslan staðfest með að slá inn PIN-númer sem verður að passa við það sem er geymt í kortinu.
Slite

Slite er þéttbýli í sveitarfélaginu Gotland i Svíþjóð. Þar búa 1.483 manns (2010).
Qualcomm

Qualcomm er bandarískur hálfleiðaraframleiðandi sem hannar og selur vörur fyrir þráðlaus samskipti. Höfuðstöðvar fyrirtækisins eru í San Diego í Kaliforníu. Þau Irwin M. Jacobs, Andrew Viterbi, Adelia Coffman, Andrew Cohen, Klein Gilhousen og Franklin Antonio stofnuðu fyrirtækið árið 1985.

Qualcomm lék aðalhlutverki í þróun farsímastaðlanna CDMA, WCDMA og LTE. Meðal vara fyrirtækisins er tölvupóstforritið Eudora.
Smedjebacken

Smedjebacken er þéttbýli í sveitarfélaginu Smedjebacken i Svíþjóð. Þar búa 5.100 manns (2010).
Laholm

Laholm er þéttbýli í sveitarfélaginu Vadstena i Svíþjóð.Þar búa 6 150 manns (2010).
Tierp

Tierp er þéttbýli í sveitarfélaginu Tierp i Svíþjóð. Þar búa 5 587 manns (2010).
Fagerhult

Fagerhult er þéttbýli í sveitarfélaginu Habo i Svíþjóð. Þar búa 316 manns (2010).
Grárófa

Grárófa eða Grárófuheiði er heiði sem á milli Bolungarvíkur og Selárdals í Súgandafirði. Nafnið mun vísa til þess að oft er þoka á heiðinni. Fyrr á öldum var töluverð umferð um heiðina og er hún að hluta til vörðuð.

Grárófa er talinn hinn mesti tröllavegur og allsendis ófær hestum. Þessi leið er erfið til göngu og aðeins talin árennileg fyrir vana göngumenn.
Salisbury (aðgreining)

Salisbury getur átt við:
Gnosjö

Gnosjö er þéttbýli í sveitarfélaginu Gnosjö í Svíþjóð. Þar búa 4.326 manns (2010).
Arvidsjaur

Arvidsjaur er þéttbýli í sveitarfélaginu Arvidsjaur í Svíþjóð. Þar búa 4.655 manns (2015).
1519

Árið 1519 (MDXIX í rómverskum tölum)

Á Íslandi.

Fædd

Dáin

Erlendis.

Fædd

Dáin
Brevens bruk

Brevens bruk er bygd í sveitarfélaginu Örebro í Svíþjóð. Þar búa 101 manns (2010).
Arlöv

Arlöv er þéttbýli í sveitarfélaginu Burlöv í Svíþjóð. Arlöv liggur í um 5 km fjarlægð frá miðbæ Malmö. Á 6. áratug 20. aldar kusu íbúar í sveitarfélaginu Burlöv gegn sameiningu við Malmö.
Tomelilla

Tomelilla er þéttbýli í sveitarfélaginu Tomelilla í Svíþjóð. Þar búa 6.444 manns (2010).
Henån

Henån er þéttbýli í sveitarfélaginu Orust í Svíþjóð. Þar búa 1 816 manns (2010).
Knivsta

Knivsta er þéttbýli í sveitarfélaginu Knivsta í Svíþjóð nálægt Uppsala. Þar búa 7 081 manns (2010).
Malå

Malå er þéttbýli í sveitarfélaginu Malå í Svíþjóð. Þar búa 2 050 manns (2010).
Götene

Götene er þéttbýli í sveitarfélaginu Götene í Svíþjóð.Árið 2010 bjuggu þar 4.933 manns.
Nossebro

Nossebro er þéttbýli í sveitarfélaginu Essunga í Svíþjóð.Þar búa 1 846 manns (2010).
Göfugu sannindin fjögur

Hin göfugu sannindi fjögur eru kennd í búddisma sem grunnlífspeki Búdda sem búddísk heimspeki byggir á.
Hvítfeld

"Hvítfeld getur átt við"
Flying Fish Cove

Flying Fish Cove (enska: „Flugfiskavík“) er aðalbyggðin á Jólaeyju í Kyrrahafi. Byggðin heitir eftir breska sjómælingaskipinu "Flying Fish" en hún er á flestum kortum aðeins nefnd The Settlement („byggðin“). Hún var fyrsta landnemabyggð Breta á eyjunni stofnuð árið 1888. Um þriðjungur íbúa eyjarinnar býr í byggðinni þar sem er lítil höfn.
Robin Williams

Robin McLaurin Williams (21. júlí 1951 – 11. ágúst 2014) var bandarískur uppistandari og leikari. Meðal kvikmynda sem hann lék í eru "Stjáni blái" (1980), "Good Morning, Vietnam" (1987), "Dead Poets Society" (1989), "Awakenings" (1990), og "Good Will Hunting" (1997).

Hann var tilnefndur til óskarsverðlaunanna sem besti leikari þrisvar og vann verðlaun fyrir besta aukaleikara fyrir myndina "Good Will Hunting". Hann vann tvö Emmy verðlaun, fjögur Golden Globe-verðlaun, tvö Screen Actors Guild-verðlaun og fimm Grammy-verðlaun.

Williams átti við þunglyndi og áfengissýki að stríða yfir mestallann ferilinn. 11. ágúst 2014 fannst hann látinn eftir að hafa framið sjálfsmorð með hengingu á heimili sínu í Paradise Cay, Kalifornía.
Zig og Puce

Zig og Puce (franska: "Zic et Puce") er heiti á teiknimyndasagnaflokki eftir franska listamanninn Alain Saint-Ogan. Þær hófu göngu sína árið 1925 og áttu eftir að hafa mikil áhrif á þróun fransk-belgísku myndasögunnar.

Söguþráður.

Zic og Puce eru táningspiltar, annar stuttur og þéttur en hinn langur og mjór, sem lenda í ótrúlegum ævintýrum. Atburðarásin berst um fjarlæg lönd og til annarra reikistjarna, lokatakmark þeirra félaganna er þó alltaf að komast til Bandaríkjanna að verða auðkýfingar. Á ferðum sínum á Grænlandi kynnast þeir mörgæsinni Alfreð sem fylgir þeim í seinni ævintýrum.

Útgáfusaga.

Fram á sjötta áratuginn komu átján bækur út um Zig og Puce eftir Saint-Organ. Um miðjan sjöunda áratuginn fékk myndasöguhöfundurinn Greg leyfi til að endurvekja bókaflokkinn og komu út sex sögur til viðbótar.

Áhrif.

Áhrif sagnaflokksins voru margháttuð og er þáttur þeirra á upphafsskeiði fransk-belgísku myndasögunnar talinn mikilvægur. Þannig eru þetta taldar fyrstu frönsku myndasögurnar sem notuðust við "talblöðrur", en bandarískir teiknarar höfðu kynnt þær til sögunnar nokkru fyrr.

Mörgæsin Alfreð (sem raunar lítur ekki út eins og nein þekkt mörgæsategund) er einnig talin hafa rutt brautina fyrir þann sið að láta myndasöguhetjur eiga gæludýr með mennska eiginleika. Dæmi um slíkt er Tobbi hundur Tinna; Krílríkur hundur Steinríks, Léttfeti hestur Lukku-Láka og Pési íkorni Svals.

Hergé, höfundur Tinna-bókanna, leit mjög upp til Alains Saint-Organs og hélt á fund hans sem ungur teiknari til að leika ráða.

Vinsældir persónanna voru miklu meiri en áður voru dæmi um varðandi myndasögupersónur í hinum frönskumælandi heimi. Frasar úr bókunum komust inn í almennt málfar og persónurnar komu fyrir í vinsælum dægurlögum og leikritum á sínum tíma.
Ásta Sigurðardóttir

Ásta Jóna Sigurðardóttir (1. apríl 1930 - 21. desember 1971) var íslenskur rithöfundur og myndlistarkona.

Ásta fæddist á Litla-Hrauni í Kolbeinsstaðahreppi í Hnappadalssýslu. Hún var dóttir Sigurðar Benjamíns Constantínusar Jónssonar og Þórönnu Guðmundsdóttur. Systir Ástu heitir Ástríður Oddný Sigurðardóttir og er tveimur árum yngri en Ásta. Ásta lést árið 1971, eftir langa baráttu við áfengisfíkn.

Bækur og náttúra áttu hug Ástu í æsku, bækur þó stærri hlut. Hún lauk kennaraprófi frá Kennaraskóla Íslands árið 1950.

Ásta birti nokkrar af sögum sínum í tímaritum og myndskreytti sjálf. Hún þýddi einnig mikið af erlendum bókmenntaverkum t.d úr spænsku.

Ásta birti eina af fyrstu módernísku smásögunum á Íslandi, en sú saga heitir „Í hvaða vagni?“ og birtist í Tímariti Máls og Menningar árið 1953.

Árið 1992 kom út ævisaga Ástu Sigurðardóttur, "Minn hlátur er sorg", eftir Friðriku Benónýsdóttur. Hún var endurútgefin árið 2021.
Kundalini

Kundalini (Sanskrít kuṇḍalinī, कुण्डलिनी) er hugtak sprottið frá fornum andlegum iðkunum og fræðum indlandsskagans sem hafa fengið viðurnefnið jógafræði. Samkvæmt jóga-fræðum Indlands er kundalini ákveðið form af shakti (máttur). Kundalini er lýst sem dularfullum andlegum mætti sem hægt er að vekja upp til að hreinsa sūkṣma śarīra eða „grunnkerfi“ mannsins og þannig komast í vitundarástand sem kallast „yoga“ (guðdómlegt samband eða sameining). Fornritin Yoga Upanishad lýsa kundalini sem „vafning“ eða því sem „hringar sig upp“ við enda hryggjasúlunar. Kundalini er oftast lýst sem gyðju eða sofandi snák sem bíður þess að vera vakinn upp. Nútíma lýsingar á kundalini tengja það oftast við ómeðvitaða, eðlislæga „orku“ eða „lífsorku“.

Adi Shakti og Kundalini Shakti.

Samkvæmt andlegum fræðum Indlands liggur guðdómurinn innra með öllum verum í tvennskonar formi, sem starfandi form og athafanlaust form. Hið athafnalausa form guðdómsins er hin allsherjar sál alheimsins og hið starfandi form kallast adi shakti eða adi parashakti. Guðdómurinn býr semsagt innra með öllu í bæði athafnalausu formi og athafnasömu formi, guðdómurinn er því allsráðandi. Sem hið athafnalausa form (sem aðhefst ekki heldur aðeins fylgist með og er "vitni" af sköpun sinni) er guðdómurinn sálin innra með öllum verum en í sínu athafnasama, eða starfandi, formi birtist hann sem Kundalini shakti, sem er annað nafn á adi parashakti.

Kundalini shakti er grunn uppspretta allrar lífsorku innra með öllum lifandi verum. Það er uppspretta alls þess krafts sem við notumst við í okkar daglega lífi. Með því að hugleiða og vekja upp kundalini er hægt að hafa stjórn á tilfinningum sínum og hafa áhrif á maya í lífi sínu.
Aladdín og konungur þjófanna

Aladdín og konungur þjófanna (enska: "Aladdin and the King of Thieves") er bandarísk Disney-teiknimynd frá árinu 1996 sem er framhaldsmynd kvikmyndarinnar "Aladdín" og "Jafar snýr aftur".
Stallbakur

Stallbakur er gerð af bíl með aðskilið lágt skott. Stallbakur hefur hefðbundna lokaða yfirbyggingu með tveimur eða fjórum hurðum og þremur lóðréttum stólpum sem bera þakið. Farþegarýmið inniheldur tvær raðir af sætum og nægjanlegt rými í aftari röð fyrir tvo eða þrjá fullorðna einstaklinga. Stallbakur er á meðal algengustu gerða bifreiða.
Innsigli

Innsigli voru staðfestingartákn við skjöl en síðar tóku undirskriftir við. Á fornbréfum á skinni voru ekki undirskriftir heldur innsigli úr vaxi sem voru hengt við bréfin með innsiglisreimum. Á innsiglunum var mynd sem var á einhvern hátt táknræn fyrir innsigliseigandann eða tákn með texta umhverfis. Innsigli Marteins Lúthers er stundum notað sem tákn fyrir kristna trú. Opinberir embættismenn eins og sýslumenn höfðu innsigli og klaustur miðaldra höfðu líka sérstök innsigli og margir valdsmenn höfðu eigin innsigli til að merkja sín bréf og skjöl.

Ríki og borgir höfðu eigin innsigli. Innsigli Kaupmannahafnar var þrír turnar. Innsigli Íslands varð árið 1593 óflattur, afhausaður þorskur með kórónu konungs á strúpanum og vissi sporðurinn niður.

Innsigli voru notuð til að staðfesta vitnisburði eins og að loknu prestaskólaprófi gaf forstöðumaður prestaskólans hverjum þeim, sem hefur aflokið því, vitnisburðarbrjef og setti undir það innsigli prestaskólans.

Innsigli voru líka notuð til að innsigla verðmætar vörur og voru peningar og verðmæti send á milli staða í innsigluðum umbúðum. Í auglýsingu um póstsendingar 1870 er tekið fram hvernig verði að búa um sendinguna og að verði að vera vefin með hampgirni (seglgarni), er eigi sé hnýtt saman, og sé bandið lakkað fast við umbúðirnar með innsigli þess, er sendir.

Signethringir voru ein gerð af innsiglum og þá þannig að innsiglið var í staðinn fyrir stein á hringnum.
Hjálenda

Hjálenda er svæði sem ekki er sjálfstætt ríki og er venjulega aðgreind frá móðurlandinu, eða því ríki sem ræður yfir henni. Svæði sem talað er um sem "ósjálfstæðar" hjálendur eru gjarnan umdeild, hersetin, með útlagastjórn eða svæði þar sem er umtalsvert fylgi íbúa við fullt sjálfstæði.
MOBA leikur

MOBA leikur (Multiplayer online battle arena) einnig þekkt sem ARTS (action real-time strategy) er ein gerð tölvuleikja sem var upprunalega undirgerð af rauntímaherkænskuleik (RTS) þar sem spilari stýrir einni persónu í einu eða tveimur liðum. Markmiðið er að eyða aðalstrúktúr andstæðinga með aðstoð tölvustýrðra eininga sem koma á tilteknum tíma fram á sviðið eftir fyrirfram gefnum farvegum. Persónur sem spilarar stýra hafa ýmsa eiginleika og styrkjast eftir því sem líður á leikinn. Þetta er tegund af orustuspili sem byggir á herkænsku og í svona leikjum þá byggja spilarar yfirleitt ekki byggingar eða einingar. Dota sem byggir á "" var einn fyrsti útbreiddi leikur þessarar gerðar og fyrsti MOBA leikurinn sem hefur haldið stórar keppnir. Í kjölfar þess leiks komu svo "League of Legends" og "Heroes of Newerth" og síðan endurbætt útgáfa af Dota "Dota 2" auk fjölmargra annarra leikja.
AZ Alkmaar

Alkmaar Zaanstreek, betur þekkt sem AZ Alkmaar, er knattspyrnulið í hollensku deildinni Eredivisie sem er efsta deild Hollands. Liðið er frá borginni Alkmaar og Zaanstreek svæðinu.
Slavar

Slavar eru indóevrópskur hópur sem finnst í Mið-Evrópu, Austur-Evrópu, Suðaustur-Evrópu, Norður-Asíu og Mið-Asíu. Slavar tala slavnesk tungumál og eiga sameinlegan menningarlegan og sögulegan uppruna. Á 6. öld dreifðust þeir um meginhluta Mið-, Austur- og Suðaustur-Evrópu. Hópar Slava fóru alla leið til Skandinavíu og umgengust þar norræna menn, meðan aðrir Slavar settust að í Litlu Asíu og Sýrlandi og störfuðu sem málaliðar fyrir Austrómverska ríkið og Araba. Seinna námu Austur-Slavar land í Síberíu og Mið-Asíu. Allar þjóðir Slava hafa flust um allan heim. Um helmingur Evrópu er byggður slavneskumælandi íbúum.

Nú til dags skiptast Slavar í þrjá aðalflokka: Vestur-Slava (aðallega Pólverja, Tékka og Slóvaka), Austur-Slava (aðallega Rússa, Hvíta-Rússa og Úkraínumenn) og Suður-Slava (aðallega Bosníumenn, Serba, Króata, Búlgara, Makedóníumenn, Svartfellinga og Slóvena).
Hellas Verona

Hellas Verona Football Club S.p.A. er ítalskt knattspyrnufélag frá Veróna sem spilar í Ítölsku A-deildinni.

Saga.

Árið 1903 stofnaði hópur stúdenta í borginni Veróna félagið "Hellas" til að leggja stund á knattspyrnu, íþrótt sem þá var lítt þekkt meðal almennings á Ítalíu. Nafnið vísaði í hið forna heiti Grikklands og var valið eftir uppástungu frá einum af kennurum piltanna. Ítölsk knattspyrna var að mestu skipulögð á héraðsgrunni og var Hellas í hópi sterkari liða í heimaborginni og í nágrenni hennar.

Formleg knattspyrnukeppni lá niðri á árum fyrri heimsstyrjaldarinnar. Eftir að keppni hófst að nýju árið 1919 sameinaðist félagið erkifjendum sínum í "Verona" og hlaut hið sameinaða félag nafnið "Hellas Verona". Á næstu áratugum átti það eftir að sameinast fleiri smærri félögum í borginni og tók nafnið ýmsum breytingum fram og til baka.

Árið 1929 hóf Hellas Verona þátttöku í ítölsku deildarkeppninni og varði nærri þremur áratugum í Serie B, næstefstu deild. Leiktíðina 1957-58 lék félagið í fyrsta sinn í efstu deild, en féll strax aftur niður. Betur tókst til í næstu tilraun, en árið 1968 komst liðið á ný í deild hinna bestu undir stjórn sænsku kempunnar Nils Liedholm. Hélt liðið sér í Serie A nær óslitið til ársins 1990.

Gullaldarskeið.

Leiktíðina 1975-76 komst Hellas Verona í fyrsta sinn í úrslit ítölsku bikarkeppninnar, en tapaði 4:0 fyrir SSC Napoli. Árin 1983 og 1984 fór liðið einnig í úrslitin en tapaði í bæði skiptin. Veturinn 1982-83 hafnaði Hellas Verona í fjórða sæti deildarinnar, sem var besti árangur félagsins fram að því. Það gaf einnig keppnisrétt í Evrópukeppni félagsliða árið eftir og var það í fyrsta sinn.

Fyrsti og til þessa eini meistaratitill Hellas Verona leit dagsins ljós leiktíðina 1984-85. Liðið var almennt ekki talið líklegt til stórafreka og var hálfgerður samtíningur af ungum og efnilegum leikmönnum og gömlum kempum. danski framherjinn Preben Elkjær og vestur-þýski miðjumaðurinn Hans-Peter Briegel voru fengnir til félagsins og höfðu mikilvægu hlutverki að gegna. Deildin spilaðist með afar óvenjulegum hætti þetta árið, þar sem stórliðin Juventus og A.S. Roma höfnuðu hvorugt meðal fjögurra efstu, heldur voru Torino, Inter Milan og Sampdoria í næstu sætum á eftir meisturunum óvæntu. Athygli vakti að þennan vetur var sá háttur hafður á að dómarar voru dregnir tilviljanakennt á leiki liðanna en áður hafði sérstök nefnd raðað niður dómurum. Aftur var horfið til fyrra skipulags árið eftir og reyndust hefðbundnu stórliðin þá sigursælust á nýjan leik.
Santiago Bernabeu

Estadio Santiago Bernabéu er fótboltaleikvangur í Madríd á Spáni. Leikvangurinn er heimavöllur spænska liðsins Real Madrid. Hann er nefndur eftir fyrrum formanns Real Madrid, Santiago Bernabéu Yeste, sem var einn mikilvægasti maður í sögu Real Madrid.
Mohamed Salah

Mohamed Salah Hamed Mahrous Ghaly (fæddur 15. júní 1992) er egypskur knattspyrnumaður sem spilar fyrir Liverpool í ensku úrvalsdeildinni og egypska landsliðinu. Hann spilar oftast sem hægri vængmaður og er með hraðan og fiman leikstíl. Í Evrópu spilaði Salah með FC Basel, Chelsea FC, Fiorentina og Roma áður en hann hélt til Liverpool. Hann hefur þrisvar hlotið gullskóinn í ensku úrvalsdeildinni.

Liverpool.

2017-2018

Salah varð fyrsti leikmaður ensku úrvalsdeildarinnar til að verða leikmaður mánaðarins þrisvar á tímabili. . Hann keppti við Harry Kane um að verða markakóngur tímabilsins og sló markametið í úrvalsdeildinni á einu tímabili; 32 mörk. Salah skoraði 4 mörk í leik gegn Watford í mars. Hann var valinn afríski leikmaður ársins 2017 og leikmaður tímabilsins af samtökum leikmanna (PFA) og leikmaður úrvalsdeildarinnar á tímabilinu.

Salah varð þriðji Liverpool leikmaðurinn sem hefur náð 40 mörkum á tímabili, ásamt Ian Rush og Roger Hunt.

2018-2019

Sumarið 2018 gerði Salah 5 ára samning við Liverpool. Hann varð í þriðja sæti yfir leikmann ársins 2018 í verðlaunum FIFA. Einnig átti hann mark ársins (gegn Everton).

Salah skoraði 22 mörk á tímabilinu í ensku úrvalsdeildinni og deildi markakóngstitlinum með Sadio Mané og Pierre Emerick-Aubameyang.

2019-2020

Salah varð Englandsmeistari með Liverpool árið 2020 seint um sumarið á tímabili sem var seinkað vegna Covid-19.

Hann varð fyrsti Liverpool leikmaðurinn til að skora 20 mörk í öllum keppnum 3 tímabil í röð síðan Michael Owen spilaði með félaginu.

2020-2021

Í desember 2020 varð Salah markahæsti leikmaður Liverpool í Meistaradeild Evrópu þegar hann tók fram úr Steven Gerrard.

2021-2022

Salah varð fyrsti leikmaðurinn í sögu ensku úrvalsdeildarinnar til að skora í fyrsta leik tímabils, fimm tímabil í röð. Hann komst í 100 úrvalsdeildarmörk og inn á topp 30 yfir markahæstu leikmenn í september 2021. Salah skoraði í 10 leikjum í röð og náði þrennu í 5:0 stórsigri Liverpool á Old Trafford. Hann var valinn leikmaður októbermánaðar.

Salah skoraði sitt 150. mark fyrir félagið í febrúar og varð 10. markahæsti leikmaður þess frá upphafi.

Salah deildi markakóngstitlinum með Son Heung-min tímabilið 2021-2022. Hann var einnig stoðsendingahæstur. Kevin De Bruyne var þó valinn bestur á tímabilinu. Salah hlaut verðlaun blaðamanna sem besti leikmaðurinn.

Liverpool vann báða deildarbikarana en var einu stigi á eftir Man City í baráttunni um englandsmeistaratitilinn.

2022-2023.

Salah skrifaði undir nýjan 3 ára samning við Liverpool sumarið 2022.

Egypska landsliðið.

Salah hefur spilað með landsliðinu síðan 2011 og er annar markahæsti leikmaður þess frá upphafi. Hann spilaði stórt hlutverk þegar Egyptar komust á HM 2018. Hann skoraði 5 mörk í undankeppninni, þar á meðal 2 mörk í lokaleiknum gegn Kongó. Egyptar komust ekki í gegnum riðlakeppnina í lokakeppninni. Salah skoraði tvö mörk í keppninni.

Í Afríkukeppninni 2022 mætti Egyptaland Senegal í úrslitum og mætti Salah því félaga sínum Sadio Mané úr Liverpool. Svo fór að Senegal vann í vítaspyrnukeppni en Salah fékk ekki að taka síðustu spyrnu Egypta þar sem lið hans hafði klúðrað 2 spyrnum og vann því Senegal 4-2.
Hedenäset

Hedenäset (einnig nefnt "Koivukylä") er þéttbýli í sveitarfélaginu Övertorneå í Svíþjóð.Þar búa 270 manns (2010).
Borussia Dortmund

Borussia Dortmund (BVB) er knattspyrnufélag frá Dortmund sem spilar í þýsku Bundesligunni undir stjórn Marco Rose. Liðið hefur unnið Bundesliga 5 sinnum, síðast 2012 og efstu deild alls 8 sinnum. Liðið spilar á Westfalenstadion sem er stærsti völlur Þýskalands og eru hæstu meðaláhorfendatölur í heimi hjá BVB.

Leikmannahópur.

Uppfært: ("5. april 2021")

Stuðningsmenn.

Borussia Dortmund er eitt af vinsælustu félögum bæði Þýskalands og Evrópu, og á marga stuðningsmenn, heimaleikir Dortmund eru þekktir fyrir að vera fjörugir.

Ruhr-nágrannaslagurinn.

Dortmund hefur í gegnum tíðina átt marga slagi við nágranna sína í Ruhrhéraði Schalke 04 enda eru þetta stærstu félögin á svæðinu.